Yamba ke Urartu

Yamba ke Urartu gazaxo gan yambik is yambudik ke Assur vegungafa gola zo turestapar, i ke tela nelkafa gijarotiaca sareon gu intafe rumbe. Pelava ke yamba ke Urartu bak -VIII-eafa AGJ decemda zo kalfiyir. Ke bane sare, iyekotaf kudjot is roga is yambudon nyofayano ervo kali min al artnid.

 Jadiaca 
Va abica yambamuka ke Urartu gazaxo dadit. Yamba ke Urartu gan  zo turestapar nume nekev denafa martigafa amidaca gu opelafa inda ke yamba ke Assur zo torigiyir. Dum bana, yamba ke Urartu gu tualiarinda va gazik is soka zo envayar, i gu tualiara woesa kan kuluca is wafuca.Теr-Sarkisyants, Izva is araya ke sane ke Armena ( История и культура армянского народа ), bu 48 Opik is yambopik va kira icde yamba ke Urartu katcalad : 
 Tarkara va listucafa lova loon dam koe aryona araya ke savsugal koe Roneka zo askir ;
 Tugelukara tir ta zikexa lodam nakila ke vieleafa blira ;
 Niedara ksudasa va kruldesa savsafa teza lodam tukiewara va diref reduks.Пиотровский Б. Б., Искусство Урарту VIII—VI вв. Издательство Государственного Эрмитажа tcila, Leningrad, 1962Athanasev is Diakonoff, L'Asie de l'Ouest 2 — milieu du Ier millénaire av. J.-C. // Monuments de l'art mondial. Série II. Art de l'Orient antique, Moskva, Iskusstvo, 1968
Batdume martig ke yambudik ke Urartu remi konaka decemda me betaweyer nume adre tuopelaweyer ise tutaneakaweyer.

 Izva ke vayara va yamba ke Urartu 
Bak XIX-eafa decemda, dulapera ke europik va savsavaca ke Pokefa Roneka va rawopik koswayar numen europafo tcilaxo zo kopleyed. Wori banugale kruldera ke Urartu gan opa men zo kosmayar isen rawaxo ke Tushpa is Rusahinili koe Turka gu conyuta ke sumefa winka ke Assur atoesa va dika dulapera zo torigiyid. Kosmaks bal joxara va Ninuwa koe Iraka gan Austen Henry Layard va kosmaks poke Van uzda izgayad. Jontikedje kaaneyara va savsavaca ke Urartu va « jwaneyasik » lodam rawopik dulapayad.

Acum bak XIX-eafa decemda, europafa tcilapa va yambamuka ke Urartu tiskana gan dotayesik toz atoeyed. Wori loa muka gu xanta ke Assur ok  zo torigiyid. Muka trasiyina koe rawopaf debak to oxam isti XX-eafa decemda nivon zo ropulayad ugale kaaneyara icde Urartu jontikeke abdufiyid isen simbakorafa suterinda zo basbeksayar. Bolkafa joxara va Teishebani savsaf wid ke Urartu isu Erebuni skuyuna bak sovietafe sare moe tawavo ke Xayastana tiyid wemtapafa nume va vayara va yamba ke Urartu webeyed.

 Yambafa muka ke Urartu 
 Iyekotafa kudjama 
Yambudik ke Urartu va iyekotafa kudja tis ton zolonaf lum rotepuyud. Bal guinera va Musasir, ervolia ke Assur va iyekotaf kudjot kaatoes va gazik ke Urartu ik Argishti I vas mon 1.8 decitor divbureyer. Soe mek iyekotaf grabom vas man lum kali min artniyir.

Iyekotafa balumaxa kan sebekafa teza zo epuyud aze zo sadjayad ike gu moava zo besayad.

Iyekotafa kudjama ke Urartu ton baroya belca zo ropulad : yunkexa ke uskej ke gazik ke vexala dem gazikeem ke Urartu, is lutafa yunkexa ke gadela, is riafa kudjama kaatoesa va lorik. Cuga kudjama tid yambudaxa, i tapegafa favlaca ke aboyik.

 Uskej ke gazik ke Urartu 
Tici XIX-eafa decemda, jwatcabanesik va konaki iyekotafi ki pu europafa tcila levdoleyed. Bati ki nope rindera nijuyud ki ke mil uskej ke gazik ke vexala dem gazikeem ke Urartu.

Videweyesi ki ke bat uskej kotote tiyid kum iyekot ( kan aynara is jena sebeka ). Bate ckane sojupar da kota olkotca miv zo gonepur aze koe kuritcafi cupasiki zo anamplekur aze gu jena sebeka zo adoner. Yanta ko cupasiki zo kogimar, sebeka jewer nume cupasiki va tazukeem abdiwiyin gan yambudik vider. Kota olkotca miv zo epur nume meviele tir milkafa gu konara. Malseotayana olkotca kan rewara va tiguafa bada kum toazkorafa moava azon zo tumoavukar.

 Iyekotaf stogoyeks ; uskej ; vexala dem gazikeem ke Urartu center|198pxcenter|220pxcenter|195px   center|200pxcenter|190px

 Yunkeyena porma 
 Spert ke lutafa yunkexa.|-style="background:BlanchedAlmond; color:Black"
| align="center" width="49%" rowspan=2|center|300px
| align="center" | center|300px
|-
| align="center" style="padding: 0px 6px 0px 6px; background:BlanchedAlmond" |
|}

Iyekotaf kudjot yunkes va gadela tid ke loote videyena muka ke Urartu. Sedme opik, va pilkomodara va martig ke Urartu dene mukeem trasiyin bak XX-eafa decemda to xanton noveyed.

Yunkeyena lutafa gadela va migafa wetara nuzanudayad. Ugalda ke Assur ke Sargon II gazik va mana sarma tukotrana gu vor bal fiptara mu Haldi lorik tulon miwad. Kudjot bene gadela ant zo epuyud aze zo titickayad. 

Ke batyon yunkes kudjot ke gadela, va taka ke jaftolye is dere wiltkiraf lorik loviele ayedikyaf wit. Lana sazdara tiyir da bat lorik va Shivini is Tushpuea yerumanikya kaatoeyed. Ckane cupase va iyekotafa olkotca koe Urartu tir male vegungafa patecta ke Anatola, i ke tulon Frigia, ise tir yambinda ke Pokefa Roneka azon kofiyisa va Europa. Yunkexa ke gadela koe Ellasa is Italia is Rodos is Atina is Viotia is Delfoi is koe naboxa ke Tyrrhenia zo trasiyid. Tici kaaneyara, jontika yunkexa ke Urartu gu savsavafa muka gan opik jadion zo pulayad, voxe arti pintana rindera mali lik ke XX-eafa decemda gu muka apton xantafa ke Urartu re zo pulad.Pallottino M., Urartu, Greece and Etruria, East and West, t. IX, n° 1 — 2, Roma, 1958Pierre Amandry, Objets orientaux en Grèce et en Italie aux VIIIe et VIIe siècles avant Jésus-Christ, Syria, t. XXXV, 1 — 2, Paris, 1958Maxwell-Hyslop K.R., Urartian Bronzes in Etruscan Tombs, Iraq, XVIII, 2, 1956. Opik dace al stragad da iyekotaf kudjot bene va gadela ke Urartu, ta yunkera va tota stekeon zo kofaveyed.

Vim is azekol gu nakila va meld ik ewava va okollakisik is eda loviele zo yunkeyed.Теr-Sarkisyants, Izva is araya ke sane ke Armena ( История и культура армянского народа )

{| style="border: 1px black solid; margin: 12px 8px 12px 8px; text-align: left;" align="right"  width="640px"
! colspan="3" align="center" style="background:Wheat; color:Black" | Iyekotafa kudjama va lorik ke Urartucenter|125pxcenter|166px 
 Kudjama va lorik 
Tici XIX-eafa decemda baroya iyekotafa kudjama kaatoesa va lorik ke lorikafa vexala ke Urartu zo kosmayad. Man iyekotaf lorik nuve tiyid anton ta zanudara bal alkafa fipta. Tana kudjama ape tir Haldi lorik, videna dene British tcila koe London ; ara toloya dene Izvatcila ke Xayastana tigid ( ksudaks koe Erebuni tcilaxe ).

 Ervo 
Lana solwifa loma ke yamba ke Urartu dem ervo tiyiso ke gazik ke Urartu krulder. Bat kabdunedirafo ervo vas gejatsa is dug is tcekak is prosil is ametckirafa grompa ruldad. Va fum ordaf gu Istefa Roneka keveon zo kaatoeyed : krapol is jaftol is perake is wiltkiraf lorik is payura va bliaal.

 Kabdunedirafa gejatsa ; Sarduri II|-style="background:BlanchedAlmond; color:Black"
| align="center" width="25%" rowspan =2|center|150px
| rowspan="2" align="center" style="padding: 0px 6px 0px 6px; background:BlanchedAlmond" | 
| align="center"|center|205px
|-
| align="center" style="padding: 0px 6px 0px 6px; background:BlanchedAlmond" | 
|}
 Atsa 
Opik icde gejatsa oxam mali joxara koe Teishebani debak grupecked lize va biwe tol-sanoya zo kosmayad. Kabdunedirafa atsa tid amidansafa gu gejatsa ke Urartu, anton kire yambon zo yunkeyed.

 Prosil 
Opik va konak kabdunediraf iyekotaf prosil dadid. Bat prosil tiyid yunkeyen gu yonu adrefu ivamu udanafu gu krapol is jaftol. Man prosil me tiyid ta kevaliera : pwerte ke iyekotafa pozla is tuwava ke kadimefa vaniksantuxa bazecked da sin ta firvira ( koe tulon dopewa ) zo faveyed ise bene rebava zo rumkayad. Xakola ke bat prosil tiyir vas 70 ik 100 cm-. Ewava keve welma ke prosil zo gwetayad aze kan konaka xeka zo baswelmayad. Ponara va voleem zo grustayar inde mekbata nutir trovgafa. Konakman prosil koe vema ke Van zo kosmayad. Dene Bristish tcila koe London ok yona tcila ke Berlin re tigid. 14 bal joxara koe Teishebani moe Karmir-Blur venta zo kosmayad.

Dere grupet da moavaf prosil kruldeyed voxen me di zo videyed. Koe Assur Sargon II gindik, pimtason va kuluca ke muka guineyena koe Musasir, kaliyir da tevoy moavaf prosil ke Urartu tiyid isen aldo ke kotbat tiyir vas 6.5 kg-.

 Kabdunediraf prosil |- style="background:BlanchedAlmond; color:Black"
| width="24%" | 32px|Zovdaks va prosil 240px
| align="center" style="padding: 0px 12px 0px 6px; background:BlanchedAlmond" | {{EwavaPebuda2|Prosil ke Sarduri II.
Simbakoraca dem vacaneon kosuteks : Bat prosil ke Sarduri nazbeikye ke Argishti I pu Haldi lorik zo tarizar. Poron gu Haldi lorapik, gan Sarduri gazik ke gijarotiikeem, i an gazik, i gazik ke Urartu patecta, i nafalik ke Tushpa wid.B. Piotrovski, Karmir-Blur III, résultats des recherches des années 1951—1953, édition RSS d'Arménie, Yerevan, 1955.Talte ewava : Zovdaks va prosil ( tugijatason vulegal ).}} 32px|Zovdaks va prosil 240px 

 Gazaf tcekak center|415pxcenter|200px center|415px  

 Yantafa anamba ke Urartucenter|380pxcenter|250px  
 Tcekak 
Bal rawopafa joxara, anton baroy tcekak zo kosmayad, ise moe tawavo ke Xayastana bal joxara va Teishebani wid. Tan tcekak den Ermitaj tcila ke Sankt Peterburg zo arbureyer, ar toloy dene Izvatcila ke Armena re tigid. Gazaf tcekak tiyid iyekotaf. Gejik ke Urartu keve kevak ke tcekak zo kaatoeyed. 

 Pertor 
Kabdunediraf pertor ke gejik ke Urartu bal joxara koe Teishebani zo trasiyid. Videjeyen xim ke ametckirafa grompa ke Argishti I dere zo trasiyid aze dene tcilaxe ke Erebuni koe Yerevan zo videyed.

Iyekotafa anamba ke gejik koe Turka bal joxara moe Altıntepe debak is koe Irana poke Urmia uzda is koe naboxa koe Xayastana bal joxara koe Karmir-Blur zo trasiyid. Anamba ta rojura va alto lidam pertor faved. Tid mantafa vas 12 cm- is abrotcafa vas mon 1 m-. Tolon yordayad : rojura dum ametckirafa grompa, is diolafa nendara kev rotaf poeem.

 Roga 
{| style="border: 1px black solid; margin: 12px 8px 12px 8px; text-align: left;" align="right"  width="640px"
! colspan="3" align="center" style="background:Wheat; color:Black" | Zolonafa olkotca kum tciamafa yanta center|240px center|174px
Roga ke Urartu ko toloya loma zo ropulad :
 Roga kum tciamafa yanta ik rapor, tikisa vas bermafa yamba ;
 Tuopelayana inda ke banyona roga, epuyuna kum iyekot az faveyena gan lekulaf runt ke selt ke Urartu.

Aneyasik torigid da jontika roga va diolafa pilkaca dum risu Есаян С., Ювелирное искусство Урарту, n°3, Yerevan,‎ 2003 valey yunkesi fli mbi gaayad. Abica olkotca ke warzera va muka kum tciamafa yanta epuyuna koe Urartu zo katrasiyid. Ugalda ke Assur Sargon II gazik va amidafa muka kum tciamafa yanta dum taksul is gedrafa sarma is moavafi ok dilgavafi skunderi miwad. Bana jwa mal Musasir gan Assur sayakik bak -714 AGJ zo divbureyed. Batugale meka al zo katrasiyir. Lantode jwaneyasik va jontika moavafa ok dilgavafa olkotca dile kosmad aze ko jexo divtunsed, megrupeson da sina tid olkotca ke Urartu. Ke lozolonafa rogopafa olkotca xantafa gu Urartu, va skunderi kosmayani gan brinuga male Berlin bal joxara va Tushpa kelu ke Urartu, is va gadeluk kosmayan koe Teishebani gomiwat.

Ke jontika rogama warzeyena koe Urartu az kosmayana bal joxara, moavafi ok dilgavafi nouli is moavaf oblakak is moavafi nubaskakki is dere diemuk zo trasiyid. Bat kosmaks bal joxara moe refo tawavo ke Turka is Xayastana zo dilizeyed. Ayikyafa roga va Arubani lorikya jontikviele kaatoed, i yerumanik ke an Haldi lorik ke Urartu. Ostik fum ke Mesopotamia dere krulded dum Bliaal is wiltkirafa awaltafa limega is aryona. Ke loyavafa roga, va jontik spert ke nubaskak is oblakak is iyekotaf ok zogabaf flek trasit. Koe Urartu dum jontika gola ke savsafa Roneka, ayikye lidam ayikya va roga gidiskiyid.

 Roga ke Urartucenter|198pxcenter|120pxcenter|111pxcenter|182px 

 Raporafa yambaxa ke Urartucenter|210pxcenter|198pxcenter|169px 

 Yambafa trocadayxacenter|140pxcenter|296pxcenter|192px 
 Vegeduropa 
Vegeduropa ke Urartu gan folkaykiraf wid is birtey dem berma is dopewa zo kaatoer. Folkaykiraf wid dum Erebuni is Tushpa tid vegeduropafa belca dem alkafo xo isu kazafo. Tawot is rapor tid ugol malsaveyen ta vegedura. Lana widava ke Urartu kan zovdom adalaf gu vakenef nudeem is jonvwaf rojus bolk zo vegeduyud.Теr-Sarkisyants, Izva is araya ke sane ke Armena ( История и культура армянского народа ), bu 44-45

Evodackason, raporaf vegeduks abiceke wan krulded. Kle voldum zinulara ke opik koe Tushpa poke Van, meka seyta oku cugexafa naboxa zo kosmayad.N. Marr, I. Orbeli, Expédition archéologique de 1916 à Van, Petrograd, 1922 Meka kudjapa bal joxara va Rusahinili debak zo kosmayar solve seyta ke Assur Sargon II va Musasir widava ke Urartu kaatoed lize kudjapa tigiyid. Neken konaki seytaki koe aryona gola ke Turka zo trasiyid. Taneafo sokexo ke gazik ke Urartu koe Tushpa az Rusahinili bal sinafa olgalicura gan Mada saneik rotir zo vilayad isen cugexafa balumaxa dere zo vilayad. Koe Urartu kimbasa cugexa ton xuf atcom dem kosuteks zo vanmadayad aze di tiyid spert ta xatckar atcom enekeon kadayad.Теr-Sarkisyants, Izva is araya ke sane ke Armena ( История и культура армянского народа ), bu 44

 Trocadayxa 
Opik va jontika muka epuyuna ke Urartu kum kuritca dadid. Tawoldiasik ke Urartu va yambafa trocadayafa tawoldaxa yunkena gu kaatoeks va lorik is sulem valey opelaf trocadayaf warzeks ta favlafa is skapafa favera iayad. Lan migaf trig is gazafa porma kum kuritcinda udana gu kseva zo epuyud.

 Muka kum inta ok niskada 
Muka kum niskada ok pilkovon inta tid riaf rawopaf kosmaks sareon gu savsavafa Roneka nope videweraja ke batman ugol. Soe konaka muka ton xim ik empa gan joxasik zo katrasiyid. Ki ke yunkeyeni loitesiki kum niskada bal joxara koe Teishebani zo kosmayad. Antaf zolonaf grabom kum inta geltron tir taka ke okol kosmayana bal mila joxara. Bata taka va logijafa vox mevideweyesa muka zikeyer.

 Muka kum inta ik niskadacenter|115pxcenter|124pxcenter|105pxcenter|92pxcenter|119px 

 Rebavaf lingeks ke Erebuni center|271px
 Rebavaf lingeks 
Cugexafa yamba ke Urartu gan ksevakiraf rebavaf lingeks galovon videweyes koe rawaks ke Erebuni ralma dere zo kaatoer. Beka man lingeks tiyid nobaf koe Mesopotamia az ape Urartu, pune to koe Erebuni kapbure aryona savsavafa widava ke Pokefa Roneka lokiewon videweyed.Ходжаш С. И., Трухтанова Н. С., Оганесян К. Л., Эребуни. Памятник Урартского зодчества VIII—VI в. до н. э., Moskva, Iskusstvo,‎ 1979 Voldum jontik wid ke Urartu, Erebuni bak geja me zo firdeyer voxe melyumason zo jovleyer, batdume tanaf lingeks di rovideweyed.Оганесян К. Л, Арин-Берд I, Архитектура Эребуни по материалам раскопок 1950—1959 гг., Yerevan, Издательство АН Армянской ССР,‎ 1961 Lanbat rebavaf lingeks koe Erebuni tcilaxe ke Yerevan is Puckin Yambatcilaxe ke Moskva zo divnediyid.

 Akintakueca ke Urartu|-style="background:BlanchedAlmond; color:Black"
| align="center" width="31%"|center|185px
| align="center" width="31%"|center|210px
| align="center"|center|240px
|-style="background:BlanchedAlmond; color:Black"
|colspan=3 align="center" style="padding: 0px 6px 0px 6px;" | 
|}
 Akintakueca 
Koe Urartu dum ara soka ke Pokefa Roneka, akintakueca zo faveyed ise miledje va risu zanudayad.Теr-Sarkisyants, Izva is araya ke sane ke Armena ( История и культура армянского народа ), bu 48 Brubeopa is kaatoeyen fum keve kueca ke Urartu gu yona kueca ke vegungaf Assur exaksunon zo riweyed. Voxen yambafa duga ke kueva ke Urartu kalniyisa va minafe sare tire lekiewafa dam tela ke Assur. Soe tid dulapafa ta yambafa vayara va Urartu.

 Konoleks va yamba ke Urartu 
{| style="border: 1px black solid; margin: 12px 8px 12px 8px; text-align: left;" align="right"  width="640px"
! colspan="3" align="center" style="background:Wheat; color:Black" | 
Olkotca ke dilgavafa jwa ke Haxāmanišiya sare center|170px


Radimi titfira ke seltay ke Urartu bak -VI-eafa decemda, kira ke inafa yamba gan yambudik ke vegungafe sane zo katcalayad. Satcon dilgavafa jwa ke  sare bal joxara va Erebuni wid zo kosmayar, i jwa lize yambafe ckane ta kaatoera va ayaf korik zo fetinted.

Ronef rhyton trig va abduef pak ton okollakisik dir. In va anamkamaf ontinaf gom diskir. Bene anamba va wed koe wazil dere diskir. Blisk moe nok keve ewazalt ke lioza zo gretcayad. Lioza ke okollakisik vas tela ke Mada gejik ke lenopa ke Persepolis vektar. Astoy ke okol tir dem anamefa rodapa.

Taltef rhyton trig tir xweykoraf dem konaka fetintefa vola. Isteon debanyesikye tigir, isen talteon zanisik va vim atoer, isen loon kadimeon lexusik tolvalur. To losavsaf rhyton trig dem korikafa kadoma tir. 

Boris Piotrovski va konaklan dizveks kaliyir, i va dizveks tiaves da yambafe yunkesa ckane ke  yambudik icde anamba is dugak is ayona muka bas yambik ke Urartu ape zo beituyud. Ison opik katcalayad da zikexinda ke gadela ke Urartu va vegungafe sane ke Savsugal al denfiyir. Пиотровский Б. Б, Ванское царство (Urartu), Moskva, Издательство Восточной литературы,‎ 1959

Va turestarapa ke araya ke Urartu va pilkovon gola ke Kavkaza is Armena dere gostragat. Ina di tickiyir icde vegeduropa is andusa nuva is yambudind. Soe wazdera yoke vug spert batvieli artniyis tir wavdafa. Neken sopron turestara ke araya ke Urartu va Armena is vageexo ke Sakartvela gu geltraca zo gitorigir. Sedme Igor Dyakonov, tire wadon vangrupeteson va izva ke savsaf armenikeem, pune va savsafa izva ke Hurri sane isu Urartu isu dere Luvi gogrupet.Dyakonov, Abdiizva ke armenafe sane, bu 242 Va turestara ke araya va Pokefa Roneka is satcon  sane dere godulapet.Теr-Sarkisyants, Izva is araya ke sane ke Armena ( История и культура армянского народа ), bu 52

 Vuestexa 

Yamba ke Urartu

__NOEDITSECTION__